
ΠΟΛΕΟΔΟΜΙΑ 

ΔΙΑΤΑΓΜΑΤΑ 

'ΪΙ 

Έγκριση μεταφοράς συντελεστή δόμησης και ταυτόχρονης πραγματο¬ 
ποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστοΰ δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το υπ’ αρ. 367/1987 Π. Δ/γμα 
(ΦΕΚ 163/Α). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. 7262/88 πράξη συναίνεσης της Ευστρατίας Καλλι- 
πολίτου αποκλειστικής κυρίας του παρακάτω περιγραφομένου ακινή¬ 
του. 

7. Την υπ’ αρ. 75788/24.10.86 αίτηση της Καλλιπολίτου Ευστρα¬ 
τίας. 

8. Την υπ’ αρ. 166/17/88 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την υπ’ αρ. 71289/24.10.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του Υπουργού Περι¬ 
βάλλοντος, Χωροταξίας και Δημοσίων Έργων αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του με στοιχεία 
Α.Ζ.Η.Θ.Ε.Δ.Α. ρυμοτομούμενου ακινήτου (βαρυνομένου) που βρίσκε¬ 
ται εντός του εγκεκριμένου ρυμοτομικού σχεδίου του δήμου Ηρακλείου 
(Ν. Αττικής) του οποίου αποκλειστική κυρία τυγχάνει η παραπάνω αι¬ 
τούσα τη μεταφορά Ευστρατία Καλλιπολίτου, όπως το βαρυνόμενο ακί¬ 
νητο φαίνεται στο σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την υπ’ αριθ. 1410/1989 πράξη του και που συνοπικό του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 164,00 μ 2 

β) Ποσοστό κάλυψης: 40%. 

γ) Συντελεστής δόμησης βάσει του οποίου πραγματοποιείται η μετα¬ 


φορά: 1,2 

δ) Δομήσιμες επιφάνειες που αντιστοιχούν σ’ αυτό είναι: 
164 X 1,2 = 196,80'μ 2 . 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 56,80 μ 2 από 
το παραπάνω περιγραφόμενο βαρυνόμενο ακίνητο στο εναπομείναν 
μετά τη ρυμοτομία ακίνητο (ωφελούμενο), που βρίσκεται επί της οδού 
Μακεδονίας 23 στο δήμου Ηρακλείου (Ν. Αττικής), ιδιοκτησίας της 
ιδίας Ευστρατίας Καλλιπολίτου, όπως το ωφελούμενο ακίνητο φαίνεται 
με στοιχεία ΑΒΓΔΑ στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αρ. 1410/1989 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 62,42 μ 2 , που αντιστοιχεί σε 56,80 μ 2 του βα¬ 
ρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 174,00 μ 2 

β) Συντελεστής δόμησης: 1,56. 

γ) Ποσοστό κάλυψης: 57,7% 

δ) Ύψος: 13,45 μ 2 . 

4. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τις όψεις - κατόψεις που φαίνονται στα επτά (7) σχετικά 
πρωτότυπα διαγράμματα σε κλίμακα 1:50 (τα έξι) και 1:100 (το ένα) 
που θεωρήθηκαν από τον Προϊστάμενο της Δ/νσης Τοπογραφικών 
Εφαρμογών με την υπ’ αρ. 1410/1989 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της παραπάνω ιδιοκτήτριας του υπολειπομένου και μη χρησιμο- 
ποιηθέντος εμβαδού 140 μ 2 . 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ, 

